L 301/4 Jurnalul Oficial al Uniunii Europene 18.11.2010 DECIZII DECIZIA COMISIEI din 22 iulie 2010 de stabilire a unui model comun pentru al doilea raport al statelor membre privind punerea în aplicare a Directivei 2004/42/CE a Parlamentului European și a Consiliului privind limitarea emisiilor de compuși organici volatili [notificată cu numărul C(2010) 4955] (2010/693/UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2004/42JCE a Parlamentului European și a Consiliului din 21 aprilie 2004 privind limitarea emisiilor de compuși organici volatili cauzate de utilizarea de solvenți organici în anumite vopsele şi lacuri și în produsele de refinisare a vehiculelor și de modificare a Directivei 1999/13/CE (!), în special articolul 7, întrucât: (1)  În conformitate cu articolul 3 alineatul (1) din Directiva 2004/42/CE, statele membre trebuie să se asigure că produsele prevăzute în anexa I la directiva menționată sunt introduse pe piaţă pe teritoriul lor după datele stabilite în anexa II la directiva menționată numai dacă au un conținut de compuși organici volatili (denumiți în continuare „COV”) care nu depăşește valorile limită relevante prevăzute, de asemenea, în anexa II la directiva menționată și dacă respectivul conținut de COV este specificat corect pe etichetă în conformitate cu articolul 4 din directiva menționată. (2)  În conformitate cu articolul 7 din Directiva 2004/42/CE, statele membre trebuie să raporteze, pe baza unui model comun elaborat de Comisia Europeană, rezultatele programelor de supraveghere instituite în conformitate cu articolul 6 din directiva menționată, precum şi cate- goriile şi cantitățile de produse pentru care s-au acordat licențe. () JO L 143, 30.4.2004, p. 87. (3)  Modelul pentru primul raport, referitor la perioada 1 ianuarie-31 decembrie 2007, a fost stabilit prin Decizia 2007/205/CE a Comisiei (?). Trebuie stabilit un model comun pentru al doilea raport, pentru a permite statelor membre să-și îndeplinească obligația de a transmite un raport referitor la perioada 1 ianuarie- 31 decembrie 2010. ( Măsurile prevăzute în prezenta decizie sunt conforme cu avizul comitetului menționat la articolul 12 alineatul (2) din Directiva 2004/42|CE, ADOPTĂ PREZENTA DECIZIE: Articolul 1 În scopul elaborării raportului menționat la articolul 7 din Directiva 2004/42/CE, referitor la perioada 1 ianuarie 2010- 31 decembrie 2010, statele membre trebuie să utilizeze modelul stabilit în anexa la prezenta decizie. Articolul 2 Prezenta decizie se adresează statelor membre. Adoptată la Bruxelles, 22 iulie 2010. Pentru Comisie Janez POTOCNIK Membru al Comisiei () JO L 91, 31.3.2007, p. 48.